Putin… Putin…

La gent dolenta acostuma a ser, a més a més, burra.

És una constant universal.

La conxorxa de lladres, i a vegades, assassins, del capitalisme occidental, primer, després d’haver vençut Alemanya, la va humiliar de manera vergonyosa.

Amb aquesta actitud, va anar fabricant un sentiment general d’odi entre la població alemanya, que es va traduir en emergència d’un Hitler, i en una desastrosa guerra mundial.

Com que no donen més de si, els seus successors han repetit el mateix error. Van vèncer Rússia, en una guerra que no era militar, sinó econòmica. I, des de bon principi, van començar a humiliar-la. ¿Per què, en un món en pau (relativament, com tot), hi ha de continuar havent una organització militar internacional, primer defensiva, però ara, des de fa unes tres dècades, clarament ofensiva? Contra Rússia, rodejant-la cada vegada més.

Qui, que pensi amb el cap, es pot estranyar que, d’aquesta manera, s’acabi “fabricant” un Putin???

La guerra d’Ucraïna no va pas començar el passat 24 de febrer, sinó uns 30 anys abans. I de manera silenciosa, de mica en mica, sense fer gens de soroll, però sense parar, per part dels qui jo anomenaria “els Pirates d’Occident”.

Tot el meu respecte, i afecte, per a l’estimat papa Francesc i tots els qui resen, però una guerra no se soluciona resant, sinó apartant les causes que l’han produïda.

Antoni Ferret